Το τρισσόν μυστήριον της μυήσεως στον Νικόλαο Καβάσιλα και τη λειτουργική πράξη και θεολογία της Oρθοδόξου Εκκλησίας:
Creators: name: Συμεού, Θεόδωρος Μερκούριου
Publisher: name: Aristotle University of Thessaloniki
Year: 2012
Subjects: Καβάσιλας
τρισσόν
μυστήριον
Kavasilas
trinity
mystery

description: Η πραγμάτευση του θέματος της παρούσας εργασίας συναρθρώνεται σε δύο μέρη, μετά την απαραίτητη εισαγωγή. Το πρώτο μέρος αποτελείται από δύο κεφάλαια. Στο πρώτο κεφάλαιο εξετάζονται η εποχή μέσα στην οποία έζησε ο άγιος Νικόλαος Καβάσιλας και καταγράφονται τα βιογραφικά στοιχεία που αφορούν στο πρόσωπό του. Επιπλέον, καταβάλλεται προσπάθεια καταγραφής των λειτουργικών υπομνημάτων των πατέρων της Ορθοδόξου Εκκλησίας από τον ε´ αιώνα μέχρι τον ιε´, χωρίς να γίνεται αναλυτική παρουσίασή τους. Φυσικά, οι μυσταγωγικές συγγραφές του Νικολάου Καβάσιλα παρουσιάζονται αναλυτικότερα. Στο δεύτερο κεφάλαιο εντοπίζονται και καταγράφονται συνθετικά οι μαρτυρίες των μυσταγωγών πατέρων, που αποτελούν τις πηγές όσον αφορά την λειτουργική διδασκαλία για το τρισσόν μυστήριον της μυήσεως. Το δεύτερο μέρος της εργασίας μας συγκροτείται από τέσσερα κεφάλαια και φέρει τον τίτλο: Το τρισσόν μυστήριον της μυήσεως κατά τον Νικόλαο Καβάσιλα. Στο πρώτο κεφάλαιο γίνεται λόγος για το βάπτισμα. Εξετάζεται από δύο βασικές όψεις που προκύπτουν από την μελέτη της μυστηριακής θεολογικής διδασκαλίας του ιερού Καβάσιλα, ως μυστηρίου καταλύσεως της προπατορικής αμαρτίας και ως μυστηρίου της εν Χριστώ αναγεννήσεως. Ο παλαιός άνθρωπος της αμαρτίας πεθαίνει στο μυστήριο αυτό και αναγεννάται, λαμβάνοντας το πραγματικό είναι της εν Χριστώ υπάρξεώς του. Στο δεύτερο κεφάλαιο διερευνάται το μυστήριο του χρίσματος από τρείς όψεις και συνάμα φανερώνεται η διδασκαλία του Καβάσιλα για το μυστήριο αυτό. Το χρίσμα λειτουργεί ως Σφραγίς δωρεάς Πνεύματος Αγίου, συνάμα όμως είναι ο χορηγός των χαρισμάτων του Αγίου Πνεύματος, με τα οποία προικίζεται ο κάθε πιστός. Τέλος, διά μέσου του μυστηρίου αυτού βρίσκουν την χαρισματική ενεργοποίησή τους οι βαπτισματικές δωρεές. Το εν Χριστώ είναι που λαμβάνει ο πιστός με το βάπτισμα βρίσκει την ενεργοποίησή του στο μυστήριο του χρίσματος. Στο τρίτο κεφάλαιο εξετάζεται το μυστήριο της θείας ευχαριστίας, συμφωνά πάντοτε με την θεολογία του Νικολάου Καβάσιλα αλλά και επικουρικά σύμφωνα με την θεολογία άλλων πατέρων της Ορθοδόξου Εκκλησίας. Στην πρώτη υποενότητα εξετάζεται η θεία ευχαριστία ως κορύφωση όλων των μυστηρίων. Στην δεύτερη παρουσιάζεται το ευχαριστιακό σώμα και το αίμα του Χριστού ως φάρμακο θεραπείας κατά της νεκρωτικής αμαρτίας. Στην τρίτη καταδεικνύεται ότι η αληθής κοινωνία με τον Χριστό επιτυγχάνεται πραγματικά μόνο με την εμπροϋπόθετη ζωοποιό μετοχή στο μυστηριακό άγιο ποτήριο της ευχαριστίας. Τέλος, στην τέταρτη φανερώνεται πως το ευχαριστιακό δείπνο είναι η όντως προετοιμασία για την αιώνια βασιλεία των ουρανών. Το ακροτελεύτιο τέταρτο κεφάλαιο του δευτέρου μέρους φέρει τον τίτλο: Το τρισσόν μυστήριον. Έπειτα, από την αναδίφηση και την εξέταση της θεολογίας πρώτιστα του Καβάσιλα, αλλά και γενικότερα της λειτουργικής πράξεως και θεολογίας της Ορθοδόξου Εκκλησίας, όσον αφορά το καθένα ξεχωριστά μυστήριο της χριστιανικής μυήσεως, επιχειρούμε να παρουσιάσουμε συνθετικά το βάπτισμα, το χρίσμα και την θεία ευχαριστία.
description: The analysis of the subject matter of the present paper is comprised by two parts, following the necessary introduction. The first part includes two chapters. In the first chapter, the era when Saint Nikolaos Kavasilas lived is examined and the biographical information concerning him are recorded. Moreover, there is made an effort to record down the liturgy memorandums belonging to the fathers of the Orthodox Church from the fifth to the fifteenth century, without being analyzed. Of course, the mystery writings of Nikolaos Kavasilas are presented more analytically. In the second chapter, there is made a comparative detection and recording of the testimonies of the mystery fathers, who are the sources of the liturgical preaching about the trinity mystery of the initiation. The second part of our paper is comprised by four chapters and is titled: The trinity mystery of the initiation by Nikolaos Kavasilas. In the first chapter the focus is on baptism. It is examined according to two main suppositions, which arise from the mystery theological preaching of the holy Kavasilas, as a mystery by which the original sin is abolished and as a mystery of rebirth through Christ. The first man who committed the sin dies within this mystery and is reborn by receiving his true “being” of is existence though Christ. In the second chapter the mystery of the chrismation is studied on the basis of three suppositions and at the same time Kavasila’s theory is presented upon this mystery. Chrismation is The seal for the transition of the Holy Spirit, but at the same time is the donor of the charismas of the Holy Spirit, with which every believer is endowed with. Finally, through this mystery, the charismas following the baptism are activated. The being through Christ, which every believer receives when is baptized, is activated in the mystery of chrismation. In the third chapter, the mystery of the Eucharist is examined, according to the theory of Nikolaos Kavasilas and other epicureans according to theology of other fathers of the Orthodox Church. In the first subchapter, Eucharist is examined as the peaking of all mysteries. In the second subchapter there are presented the body and blood of Christ as a cure to the necrotic sin. In the third subchapter is proved that true eucharist with Christ is truly succeeded through the presupposed living participation to the mysterious holy grail of the eucharist. Finally, in the fourth subchapter, it is proved that the eucharist dinner is truly the preparation for the eternal kingdom of God. The last fourth chapter of the second part is titled: The Trinity mystery. Then, through the research and the examination of the theology, mainly of Kavasilas and of the liturgies and the theologies of the Orthodox Church in general, as far as each of the initiation mysteries to Christianity are concerned, we try to comparatively present the mysteries of baptism, the chrismation and the eucharist.